# அக்டோபர் 7



## நிகழ்வுகள்
- கிமு 3761 &ndash; எபிரேய நாட்காட்டியின் படி முதலாவது ஆண்டு.
- 1403 &ndash; வெனீசிய-செனோவப் போர்கள்: செனோவா கடற்படை பிரெஞ்சு அதிகாரியின் தலைமையில் வெனிசியப் படைகளைத் தோற்கடித்தன.
- 1477 &ndash; உப்சாலா பல்கலைக்கழகம் ஆரம்பிக்கப்பட்டது.
- 1513 &ndash; லா மொட்டா சமரில் எசுப்பானியா வெனிசை வென்றது.
- 1571 &ndash; லெப்பாண்டோ சமரில் திருத்தந்தை ஐந்தாம் பயசின் திருச்சபைப் படைகளிடம் உதுமானிய படைகள் முதலாவது தோல்வியைச் சந்தித்தன.
- 1763 &ndash; ஐக்கிய இராச்சியத்தின் மூன்றாம் ஜார்ஜ் மன்னர் வட அமெரிக்காவின் வடக்கு மற்றும் மேற்கு பழங்குடிகளின் பிரதேசங்களை வெள்ளையினக் குடியேற்றங்களுக்கு வழங்க உத்தரவிட்டார்.
- 1777 &ndash; அமெரிக்கப் புரட்சிப் போர்: பிரித்தானியருக்கு எதிரான இரண்டாவது சரட்டோகா போரில் அமெரிக்கப் படைகள் வென்றன.
- 1806 &ndash; ஆங்கிலேயர் ரால்ஃப் வெட்ஜ்வூட் கரிமத்தாளுக்கான முதலாவது காப்புரிமத்தைப் பெற்றார்
- 1826 &ndash; ஐக்கிய அமெரிக்காவில் முதலாவது தனியார் தொடருந்து சேவை "கிரனைட்டு இரயில்வே" தொடங்கப்பட்டது.
- 1840 &ndash; இரண்டாம் வில்லியம் நெதர்லாந்தின் மன்னராக முடிசூடினார்.
- 1858 &ndash; பிரித்தானிய அரசினால் கைது செய்யப்பட்ட கடைசி முகலாயப் பேரரசர் பகதூர் சா சஃபார் இரங்கூனிற்கு நாடு கடத்தப்பட்டார்.
- 1864 &ndash; அமெரிக்க உள்நாட்டுப் போர்: பிரேசிலின் கடற்பகுதியில் அமெரிக்கக் கடற்படைக் கப்பல் அமெரிக்கக் கூட்டமைப்பின் கப்பல் ஒன்றைக் கைப்பற்றியது
- 1879 &ndash; செருமனியும், ஆத்திரியா-அங்கேரியும் கூட்டமைப்பு ஒப்பந்தத்தை ஏற்படுத்தின.
- 1919 &ndash; நெதர்லாந்தின் கே.எல்.எம் விமானசேவை ஆரம்பிக்கப்பட்டது.
- 1933 &ndash; ஏர் பிரான்சு நிறுவனம் ஆரம்பபிக்கப்பட்டது.
- 1940 &ndash; இரண்டாம் உலகப் போர்: மெக்கலம் குறிப்பு சப்பானியரை அமெரிக்கா மீது தாக்குதலை நடத்தத் தூண்டுவதன் மூலம் ஐக்கிய அமெரிக்காவை ஐரோப்பாவில் போரில் ஈடுபடுத்த முன்மொழிந்தது.
- 1944 &ndash; இரண்டாம் உலகப் போர்: அவுசுவிட்சு வதை முகாமில் இடம்பெற்ற கிளர்ச்சியில் யூதக் கைதிகள் அங்கிருந்த சவக்காலையைத் தீயிட்டுக் கொளுத்தினர்.
- 1949 &ndash; கம்யூனிச செருமன் மக்களாட்சிக் குடியரசு அமைக்கப்பட்டது.
- 1950 &ndash; அன்னை தெரேசா பிறரன்பின் பணியாளர்கள் சபையை நிறுவினார்.
- 1950 &ndash; சீனா திபெத்து மீதான தாக்குதலை ஆரம்பித்தது.
- 1958 &ndash; பாக்கித்தான் அரசுத்தலைவர் இசுக்காண்டர் மிர்சா நாட்டின் அரசியலமைப்பைக் கலைத்து இராணுவச் சட்டத்தைக் கொண்டு வந்தார்.
- 1959 &ndash; சோவியத் விண்கலம் லூனா 3 சந்திரனின் அதி தூரத்தியப் புகைப்படங்களை பூமிக்கு அனுப்பியது.
- 1977 &ndash; நான்காவது சோவியத் அரசியலமைப்பு அறிமுகப்படுத்தப்பட்டது.
- 1985 &ndash; புவேர்ட்டோ ரிக்கோவில் வெள்ளம், நிலச்சரிவு காரணமாக 200 பேர் வரை உயிரிழந்தனர்.
- 1987 &ndash; சீக்கிய தேசியவாதிகள் இந்தியாவில் இருந்து காலித்தானின் விடுதலையை அறிவித்தனர். ஆனாலும், எந்நாடுகளும் இதனை அங்கீகரிக்கவில்லை.
- 2000 &ndash; இசுரேல்-பாலத்தீனப் பிணக்கு: ஹிஸ்புல்லா போராளிகள் மூன்று இசுரேலியப் பாதுகாப்புப் படையினரை கைப்பற்றினர்.
- 2001 &ndash; ஆப்கானித்தான் மீது அமெரிக்கா மூன்று முறை விமானத்தாக்குதல் நடத்தியது. பயங்கரவாதத்திற்கு எதிரான போர் அமெரிக்கா மற்றும் அதன் நேசநாடுகளின் உதவியுடன் ஆரம்பமாகியது.
- 2004 &ndash; கம்போடிய மன்னர் நொரடோம் சீயனூக் பதவியில் இருந்து விலகினார்.
- 2007 &ndash; கொழும்பில் முதல் நாள் கடத்தப்பட்ட யாழ் பல்கலைக்கழக கணிதப் பேராசிரியர் பொ. மகினனின் சிதைந்த உடல் வெள்ளவத்தையில் கண்டுபிடிக்கப்பட்டது.
- 2008 &ndash; சிறுகோள் *2008 டிசி3* சூடானுக்கு மேலாக 37 கி.மீ. உயரத்தில் வெடித்தது.
- 2016 &ndash; மேத்யூ சூறாவளியின் தாக்கத்தால் உயிரிழந்தவர்களின் எண்ணிக்கை 800 ஆக அதிகரித்தது.

## பிறப்புகள்

- 1885 &ndash; நீல்சு போர், நோபல் பரிசு பெற்ற தென்மார்க்கு இயற்பியலாளர் (இ. 1962)
- 1900 &ndash; ஐன்ரிக் இம்லர், செருமானிய இராணுவத் தளபதி, அரசியல்வாதி (இ. 1945)
- 1906 &ndash; மு. செல்லையா, ஈழத்துக் கவிஞர் (இ. 1966)
- 1906 &ndash; கோ. சுப்பிரமணியன், தமிழகத் தமிழறிஞர், பேராசிரியர், வழக்கறிஞர் (இ. 1971)
- 1914 &ndash; பேகம் அக்தர், இந்தியப் பாடகி, நடிகை (இ. 1974)
- 1920 &ndash; முடியரசன், தமிழகக் கவிஞர் (இ. 1998)
- 1931 &ndash; டெசுமான்ட் டுட்டு, அமைதிக்கான நோபல் பரிசு பெற்ற தென்னாப்பிரிக்க ஆயர்
- 1935 &ndash; தாமஸ் கெநீலி, ஆத்திரேலிய எழுத்தாளர்
- 1937 &ndash; அ. தட்சிணாமூர்த்தி, தமிழறிஞர், நூலாசிரியர்
- 1938 &ndash; ஞானக்கூத்தன், தமிழகக் கவிஞர் (இ. 2016)
- 1938 &ndash; புளியங்குடி க.பழனிச்சாமி, தமிழக அரசியல்வாதி (இ. 2007)
- 1945 &ndash; நிக்கோலாய் சக்கூரா, உருசிய வானியற்பியலாளர்
- 1952 &ndash; விளாதிமிர் பூட்டின், உருசியாவின் 4வது அரசுத்தலைவர்
- 1978 &ndash; ஜாகிர் கான், இந்தியத் துடுப்பாளர்
- 1979 &ndash; சான் ஆஷ்மோர், கனடிய நடிகர்
- 1979 &ndash; நரேன், தென்னிந்தியத் திரைப்பட நடிகர்
- 1981 &ndash; வைக்கம் விஜயலட்சுமி, தென்னிந்திய வீணைக் கலைஞர், பின்னணிப் பாடகி
- 1983 &ndash; பூஜா காந்தி, தென்னிந்திய நடிகை
- 1984 &ndash; சல்மான் பட், பாக்கித்தானியத் துடுப்பாளர்

## இறப்புகள்
- 336 &ndash; மாற்கு (திருத்தந்தை)
- 1708 &ndash; குரு கோவிந்த் சிங், 10வது சீக்கிய குரு (பி. 1666)
- 1813 &ndash; பீட்டர் சாக்கப் இச்செலம், சுவீடிய வேதியியலாளர் (பி. 1746)
- 1849 &ndash; எட்கர் ஆலன் போ, அமெரிக்க எழுத்தாளர் (பி. 1809)
- 1919 &ndash; ஆல்பிரெட் டிக்கன், ஆத்திரேலியாவின் 2வது பிரதமர் (பி. 1856)
- 1984 &ndash; அப்துல் காதர் லெப்பை, இலங்கைக் கவிஞர் (பி. 1913)
- 2006 &ndash; அன்னா பலிட்கோவ்ஸ்கயா, அமெரிக்க-உருசிய ஊடகவியலாளர், செயற்பாட்டாளர் (பி. 1958)
- 2010 &ndash; அ. வெங்கடாசலம், தமிழக அரசியல்வாதி (பி. 1955)
- 2012 &ndash; ஏ. ஜெகந்நாதன், இந்திய இயக்குநர்
- 2014 &ndash; சீக்பிரீட் லென்சு, போலந்து-செருமானிய எழுத்தாளர், நாடகாசிரியர் (பி. 1926)

## சிறப்பு நாள்
- செபமாலை அன்னை விழா
- ஆசிரியர் நாள் (லாவோஸ்)